Twee in hof oor ‘onwettige’ mynbouJohannes Petrus Kirchner. Foto: SAPD Twee mans wat die afgelope naweek in die -gebied in Limpopo in hegtenis geneem is op aanklagte van onwettige mynbou, het Maandag in die plaaslike landdroshof verskyn. Brig. Motlafela Mojapelo, woordvoerder van die polisie, het gesê Johannes Petrus Kirchner (49) en Justice Mogale (47) is op borgtog van R2 000 elk vrygelaat. Volgens Mojapelo is Kirchner en Mogale in hegtenis geneem tydens ŉ klopjag deur die Limpopo provinsiale eenheid vir georganiseerde misdaad. Die optrede was daarop gemik om onwettige mynbou in die Burgersfort- en Lebowakgomo-gebiede hok te slaan. “Tydens die twee mans se inhegtenisneming is daar op vier vragmotors vol ru chroom beslag gelê,” het Mojapelo gesê. Die saak teen die twee beskuldigdes is tot 16 Oktober uitgestel vir nadere ondersoek. Justice Mogale. Foto: SAPD